CELEX: 22010D0051
Language: lv
Date: 2010-04-30 00:00:00
Title: EEZ Apvienotās komitejas Lēmums Nr. 51/2010 ( 2010. gada 30. aprīlis ), ar ko groza EEZ līguma XIII pielikumu (Transports) un XIV pielikumu (Konkurence)

15.7.2010   
            
            
               LV
            
            
               Eiropas Savienības Oficiālais Vēstnesis
            
            
               L 181/19
            
         EEZ APVIENOTĀS KOMITEJAS LĒMUMS
   Nr. 51/2010
   (2010. gada 30. aprīlis),
   ar ko groza EEZ līguma XIII pielikumu (Transports) un XIV pielikumu (Konkurence)
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk “Līgums”, un jo īpaši tā 98. pantu,
   tā kā:
   
               (1)
            
            
               Līguma XIII pielikums ir grozīts ar EEZ Apvienotās komitejas 2010. gada 12. marta Lēmumu Nr. 33/2010 (1).
            
         
               (2)
            
            
               Līguma XIV pielikums ir grozīts ar EEZ Apvienotās komitejas 2006. gada 8. decembra Lēmumu Nr. 156/2006 (2).
            
         
               (3)
            
            
               Līgumā jāiekļauj Komisijas 2009. gada 28. septembra Regula (EK) Nr. 906/2009 par Līguma 81. panta 3. punkta piemērošanu dažām kuģu līnijsatiksmes uzņēmumu nolīgumu, lēmumu un saskaņotu darbību kategorijām (konsorcijiem) (3).
            
         
               (4)
            
            
               Piemērošanas termiņš Komisijas Regulai (EK) Nr. 823/2000 (4), kas iekļauta Līgumā, beidzās 2010. gada 25. aprīlī, un tāpēc saskaņā ar Līgumu tā ir jāatceļ,
            
         IR NOLĒMUSI ŠĀDI.
   1. pants
   Līguma XIII pielikumā aiz 10. punkta (Padomes Regula (EEK) Nr. 2988/74) iekļauj šādu punktu:
   
               “10.a
            
            
               
                  32009 R 0906: Komisijas 2009. gada 28. septembra Regula (EK) Nr. 906/2009 par Līguma 81. panta 3. punkta piemērošanu dažām kuģu līnijsatiksmes uzņēmumu nolīgumu, lēmumu un saskaņotu darbību kategorijām (konsorcijiem) (OV L 256, 29.9.2009., 31. lpp.) (5).
            
         2. pants
   Līguma XIV pielikumu groza šādi.
   Komisijas Regulas (EK) Nr. 823/2000 11.c punkta tekstu aizstāj ar šādu tekstu:
   
      “32009 R 0906: Komisijas 2009. gada 28. septembra Regula (EK) Nr. 906/2009 par Līguma 81. panta 3. punkta piemērošanu dažām kuģu līnijsatiksmes uzņēmumu nolīgumu, lēmumu un saskaņotu darbību kategorijām (konsorcijiem) (OV L 256, 29.9.2009., 31. lpp.).
      Regulas noteikumus Līguma vajadzībām pielāgo šādi.
      Tās 1. pantā vārdi “Kopienas ostas” nozīmē “ostas EEZ līguma aptvertajā teritorijā”.”
   
   3. pants
   Regulas (EK) Nr. 906/2009 teksts īslandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   4. pants
   Šis lēmums stājas spēkā 2010. gada 1. maijā, ja EEZ Apvienotajai komitejai ir sniegti visi paziņojumi saskaņā ar Līguma 103. panta 1. punktu (6). To piemēro no 2010. gada 26. aprīļa.
   5. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2010. gada 30. aprīlī
      
         
            EEZ Apvienotās komitejas vārdā –
         
            priekšsēdētājs
         
         Alan SEATTER
      
   
   
      (1)  OV L 143, 10.6.2010., 28. lpp.
   
      (2)  OV L 89, 29.3.2007., 31. lpp.
   
      (3)  OV L 256, 29.9.2009., 31. lpp.
   
      (4)  OV L 100, 20.4.2000., 24. lpp.
   
      (5)  Šeit minēta tikai informatīvā nolūkā. Attiecībā uz piemērošanu skatīt XIV pielikumu par konkurenci.”
   
      (6)  Konstitucionālās prasības nav norādītas.